22. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Κ4-827 της 24 Φεβρ./27 Μαρτ.  1986 (ΦΕΚ Β΄ 130) Καθορισμός της κατά τόπον αρμοδιότητας των Επιτροπών Ασφαλιστικών πρακτόρων, του τρόπου λειτουργίας τους, του τρόπου διεξαγωγής εξετάσεων για τη χορήγηση άδειας άσκησης του επαγγέλματος του ασφαλιστικού πράκτορα και της τήρηρης μητρώου ασφαλιστικών πρακτόρων. Έχοντας υπόψη τις διατάξεις των άρθρ. 5 παρ. 6, 6 παρ. 4 και 7 παρ. 2 Νόμ. 1569/85, αποφασίζουμε: Καθορίζουμε ως ακολούθως την κατά τόπον αρμοδιότητα των Επιτροπών Ασφαλιστικών Πρακτόρων, τον τρόπο λειτουργίας τους και τον τρόπο διεξαγωγής εξετάσεων για τη χορήγηση άδειας άσκησης του επαγγέλματος του ασφαλιστικού πράκτορα καθώς και τον τρόπο τήρησης μητρώου ασφαλιστικών πρακτόρων και πρακτορειακών εταιρειών. Κατά τόπον αρμοδιότητα Επιτροπών Ασφαλιστικών Πρακτόρων Άρθρ.1.-1.Στη Διεύθυνση Εμπορίου Νομαρχίας Αττικής Διαμέρισμα Αθηνών λειτουργεί Επιτροπή Ασφαλιστικών Πρακτόρων, της οποίας η κατά τόπον αρμοδιότητα εκτείνεται στους Νομούς Αττικής, Βοιωτίας, Ευβοίας, Κυκλάδων, Λέσβου, Χίου, Σάμου και Δωδεκανήσου. 2.Στη Διεύθυνση Εμπορίου Νομαρχίας Θεσσαλονίκης λειτουργεί Επιτροπή Ασφαλιστικών Πρακτόρων, της οποίας η κατά τόπον αρμοδιότητα εκτείνεται στους Νομούς Θεσσαλονίκης, Γρεβενών, Κοζάνης, Καστοριάς, Κιλκίς, Πέλλας, Φλωρίνης, Χαλκιδικής, Καβάλας, Δράμας, Σερρών, Ξάνθης, Ροδόπης και Έβρου. 3.Στη Διεύθυνση Εμπορίου Νομαρχίας Λαρίσης, λειτουργεί Επιτροπή Ασφαλιστικών Πρακτόρων της οποίας η κατά τόπον αρμοδιότητα εκτείνεται στους Νομούς Φθιώτιδας, Μαγνησίας, Λαρίσης, Τρικάλων, Καρδίτσας, Ευρυτανίας, Φωκίδος, Πιερίας και Ημαθίας. 4.Στη Διεύθυνση Εμπορίου της Νομαρχίας Αχαΐας λειτουργεί Επιτροπή Ασφαλιστικών Πρακτόρων της οποίας η κατά τόπον αρμοδιότητα εκτείνεται στους Νομούς Κορινθίας, Αχαΐας, Ηλείας, Μεσσηνίας, Λακωνίας, Αρκαδίας, Αργολίδας, Κεφαλληνίας, Λευκάδας, Ζακύνθου, Κερκύρας, Αιτωλοακαρνανίας, Ιωαννίνων, Πρεβέζης, Άρτης και Θεσπρωτίας. 5.Στη Διεύθυνση Εμπορίου της Νομαρχίας Ηρακλείου λειτουργεί Επιτροπή Ασφαλιστικών Πρακτόρων της οποίας η κατά τόπον αρμοδιότητα εκτείνεται στους Νομούς Ηρακλείου, Λασιθίου, Ρεθύμνης και Χανίων. 12.Μ.α.21 Ιδιωτική Επιχείρηση Ασφαλίσεως Ιδιωτική Επιχείρηση Ασφαλίσεως 12.Μ.α.22 Τρόπος λειτουργίας Επιτροπών Ασφαλιστικών Πρακτόρων και διεξαγωγής εξετάσεων για τη χορήγηση άδειας άσκησης του επαγγέλματος του ασφαλιστικού πράκτορα. Άρθρ.2.-1.Για τη χορήγηση της άδειας άσκησης του επαγγέλματος του ασφαλιστικού πράκτορα, οι Επιτροπές, συγκροτημένες όπως ορίζει το άρθρ. 5 του Νόμ. 1569/85, συνέρχονται 2 φορές το χρόνο, ήτοι κατά τους μήνες Μάϊο και Νοέμβριο, κατά τα οριζόμενα ως ακολούθως: α)Μέχρι 31 Μαρτίου και 30 Σεπτεμβρίου κάθε έτους οι ενδιαφερόμενοι οφείλουν να υποβάλλουν τα, σύμφωνα με το άρθρ. 7 παρ. 1, δικαιολογητικά στο Γραμματέα της αρμόδιας Επιτροπής προς εξέταση. Μετά τον έλεγχο των αιτήσεων οι Επιτροπές εντός 20 ημερών καταρτίζουν:αα)πίνακα που περιέχει τα ονοματεπώνυμα των γενομένων δεκτών προς συμμετοχή στις εξετάσεις και ββ)πίνακα που περιέχει τα ονοματεπώνυμα των αποκλεισθέντων μηνονευομένου του, κατά το νόμο, λόγου αποκλεισμού των, συμπεριλαμβανομένου και του εκπροθέσμου υποβολής των αιτήσεων. β)Ο πίνακας των υποψηφίων για τις εξετάσεις ανακοινούται δια τοιχοκολλήσεως στο χώρο των ανακοινώσεων του καταστήματος της Νομαρχίας, μαζί με ειδική πρόσκληση στην οποία ορίζεται η ημερομηνία και ο τόπος διεξαγωγής των εξετάσεων καθώς και η εξεταστέα ύλη. Ο πίνακας κοινοποιείται στους ενδιαφερομένους εγγράφως με απόδειξη. Ως εξεταστέα ύλη ορίζονται τα ακόλουθα μαθήματα: αα)Στοιχεία ασφαλιστικής θεωρίας και νομοθεσίας–ασφαλιστική σύμβαση. ββ)Κλαδικό λογιστικό σχέδιο (στοιχεία). γγ)Τιμολόγια ασφαλίστρων των κλάδων που υπάγονται σε υποχρεωτική τιμολόγηση. δδ)Γενικοί όροι και τιμολόγηση κάθε κλάδου ασφάλισης, συμπεριλαμβανομένων και των ασφαλίσεων ζωής (στοιχεία). Οι εξετάσεις είναι γραπτές και διεξάγονται από τις κατά το άρθρ. 5 παρ. 1 Νόμ. 1569/85 Επιτροπές Ασφαλιστικών Πρακτόρων. Ο εξεταστής κάθε μαθήματος ορίζεται από την Επιτροπή εκ των μελών αυτής και η επιλογή των θεμάτων γίνεται σε κοινή συνεδρίαση των εξεταστών-μελών. Για τη φροντίδα προμήθειας γραφικής ύλης επιλαμβάνεται ο Γραμματέας κάθε Επιτροπής. Για ό,τι αφορά τις διαδικαστικές λεπτομέρειες της διενέργειας των εξετάσεων, εφαρμόζονται ανάλογα οι διατάξεις των άρθρ. 6 παρ. 2, 7, 9, 10 παρ. 1, 11 παρ. 1, 4, 5 και 6, 12 και 13 της υπ’αριθ. ΔΠ 3/67/18481/76 απόφασης του Υπουργού Προεδρίας Κυβερνήσεως (ΦΕΚ Β΄ 1423/27.11.1976). (Αντί για τη σελ. 246,27) Σελ. 246,27(α) Τεύχος ΙΒ-11-3 – ΙΒ-12-1 Σελ. 45 ε)Οι αποτυχόντες στις γραπτές εξετάσεις και εφ’ όσον κατά τα άλλα πληρούν τις προϋποθέσεις του νόμου, έχουν το δικαίωμα να συμμετέχουν σε μελλοντικές εξετάσεις. στ)Μετά το πέρας των εξετάσεων στους επιτυχόντες χορηγείται άδεια άσκησης του επαγγέλματος του ασφαλιστικού πράκτορα. Η εγκριτική ή απορριπτική απόφαση κοινοποιείται στους ενδιαφερομένους εγγράφως με απόδειξη. ζ)Στην περίπτωση που η απόφαση της οικείας Επιτροπής είναι απορριπτική ισχύουν τα προβλεπόμενα από το άρθρ. 11 Νόμ. 1569/85. Εξαιρετικά   κατά   την   πρώτη   εφαρμογή  των προαναφερθέντων μετά την έκδοση της απόφασης αυτής, η Επιτροπή θα συνέλθει για τη χορήγηση της άδειας άσκησης του επαγγέλματος του ασφαλιστικού πράκτορα κατά μήνα Ιούνιο με αντίστοιχη προθεσμία υποβολής των δικαιολογητικών εκ μέρους των ενδιαφερομένων στο Γραμματέα της αρμόδιας Επιτροπής ως τις 30 Απριλίου. 2.Ειδικότερα για την εφαρμογή των διατάξεων του άρθρ. 15 του Νόμ. 1569/85 (μεταβατική διάταξη) δεν ισχύουν τα προβλεπόμενα από την προηγούμενη παράγραφο. Η Επιτροπή αποφαίνεται επί των δικαιολογητικών που υποβάλλονται από τους ενδιαφερομένους μέσα σε 45 ημέρες από της υποβολής τους. Σε περίπτωση απόρριψης της αίτησης έχει εφαρμογή το άρθρ. 11 του Νόμ. 1569/85. 3.Για την ανανέωση της άδειας άσκησης του επαγγέλματος του ασφαλιστικού πράκτορα καθώς και για την ανάκληση αυτής, η κατά τόπο αρμόδια Επιτροπή επιλαμβάνεται σύμφωνα με τα οριζόμενα από τα άρθρ. 13 και 14 του Νόμ. 1569/85. 4.Κάθε Επιτροπή ενημερώνει το τηρούμενο Πρωτόκολλο αιτήσεων χορήγησης αδειών κατά τα προβλεπόμενα από το άρθρ. 5 παρ. 7 του Νόμ. 1569/85. Τήρηση μητρώου Ασφαλιστικών Πρακτόρων και Πρακτοριακών Εταιρειών Άρθρ.3.-1.Το κατά το άρθρ. 6 του Νόμ. 1569/85 μητρώο ασφαλιστικών πρακτόρων και πρακτορεικών εταιρειών, που τηρεί χωριστά κάθε κατά τόπο αρμόδια Επιτροπή, είναι δημόσιο βιβλίο, προσιτό σε κάθε ενδιαφερόμενο και θεωρημένο από τη Διεύθυνση Ασφαλιστικών Επιχειρήσεων και Αναλογιστικής του Υπουργείου Εμπορίου. Από το βιβλίο αυτό επιτρέπεται να παρέχονται πληροφορίες σε κάθε ενδιαφερόμενο, κατόπιν αιτήσεώς του. Σελ. 246,28(α) Τεύχος ΙΒ-11-3 – ΙΒ-12-1 Σελ. 46 2.Στο μητρώο ασφαλιστικών πρακτόρων καταχωρούνται: α)Τα στοιχεία που προβλέπονται από το άρθρ. 6 παρ. 1 του Νόμ. 1569/85. β)Η επωνυμία κάθε ασφαλιστικής επιχείρησης την οποία πρακτορεύει ο ασφαλιστικός πράκτορας με ειδική μνεία του κατά το άρθρ. 2 παρ. 2 Νόμ. 1569/85 συμβατικού περιορισμού, εφ’ όσον συντρέχει περίπτωση εφαρμογής του. γ)Η λήξη της πρακτορειακής σύμβασης για οποιοδήποτε λόγο κατά τα οριζόμενα στο άρθρ. 4 παρ. 1 εδάφ. β του Νόμ. 1569/85. δ)Οι ασφαλιστικές πρακτορειακές εταιρείες όπως ορίζει το άρθρ. 10 του Νόμ. 1569/85. 3.Όσον αφορά τη χορήγηση, ανανέωση και ανάκληση αδειών ασφαλιστικών πρακτόρων οι αρμόδιες Επιτροπές ενημερώνουν εγγράφως και αμελλητί τη Διεύθυνση Ασφαλιστικών Επιχειρήσεων και Αναλογιστικής του Υπουργείου Εμπορίου ως, κατά το άρθρ. 6 παρ. 3 Νόμ. 1569/85, αρμόδια για την τήρηση του γενικού μητρώου πρακτόρων.